LINJATKUUMINA_fb (1200 x 628 px) (1140 x 400 px) (2).jpg
Linjat kuumina kertoo taksikuski John Smithistä, joka elää kaksoiselämää. Johnilla on nimittäin kaksi vaimoa, Mary ja Barbara, jotka eivät tiedä toisistaan mitään. Johnilla on myös kaksi teini-ikäistä lasta, Vicky ja Mike. Johnin rauhallinen perhe-elämä saa yllättävän käänteen, kun nuoret tutustuvat toisiinsa internetin kautta. Johnille tulee kiire estää nuoria tapaamasta toisiaan. Mukaan soppaan lisää lusikkansa naapurin hövelö Stanley ja hänen dementoitunut isänsä. Linjat kuumina -näytelmä on sarja täpäriä tilanteita, valkoisia valheita ja epätoivoisia tekoja, jotka takaavat kunnon naurut jokaiselle katsojalle. Tämä hysteerisen hauska farssi on jatkoa Teatteri Hysterian suositulle Juokse vaimosi edestä -farssille, jota esitettiin täysille katsomoille vuosina 2022-2023. Linjat kuumina on oma itsenäinen jatko-osa, eikä täten siis haittaa, vaikka et olisi ensimmäistä osaa nähnyt. Esityksen kesto on noin 2h ja 30 min väliajan kanssa.
Hysteerisen hauska farssi taksikuskista, jolla vain sattuu olemaan kaksi perhettä